
Duomenų skyriaus Detaliųjų tyrimų poskyrio 2016 metų veiklos ataskaita

Duomenų skyriaus Detaliųjų tyrimų poskyrio specialistai, kartu su pareigybių aprašymuose nurodytomis funkcijomis vykdė nekilnojamųjų kultūros vertybių detaliuosius tyrimus. Tyrimų tikslas – statinio, jo dalių ir elementų istorinių statybos, eksterjero ir interjero architektūrinių paviršių apdailos, dekoro (puošybos) technologijų, raidos nustatymas, pažeidimų pobūdžio įvertinimas, tyrimais identifikuojant objektų vertingųjų savybių atlikimo medžiagas, atlikimo techniką, cheminį, biologinį užterštumą. Tyrimų duomenimis pagrindžiamos kultūros paveldo objektų praktinių konservavimo, restauravimo darbų technologinės rekomendacijos.

Per 2016 m. 1 pusmetį pateikti du Tarnybiniai raštai, kurių pavedimu atlikti cheminiai A.Casparini vargonų ir Surdegio stačiatikių vyrų vienuolyno mėginių cheminiai tyrimai (žr. Detaliųjų tyrimų poskyrio lentelę). 

Detaliųjų tyrimų poskyrio vyr. paminklotvarkininkė Asta Grubinskaitė ir poskyrio vedėja Erika Kielė iniciavo ir dalyvavo Kultūros paveldo departamento ir Kultūros ministerijos posėdžiuose, kuriuose pristatė cheminių tyrimų problematiką (technika, cheminių tyrimų vengimas, jų nevykdymas ir projektų patvirtinimai be cheminių tyrimų ir kt.) bei būtinus PTR pataisymus. Siūlomi PTR pataisymai pristatyti posėdyje su KPD specialistais, kurio metu nuspręsta inicijuoti PTR pataisymus. Sudaryta PTR pataisymų lentelė (koreguota 2012 m. sudaryta lentelė). Taip pat paruošta bendra KPC, P. Gudyno restauravimo centro ir VĮ Lietuvos paminklai sąmata, kurioje išdėstyti kiekvienos įstaigos poreikiai. Sąmata pristatyta R. Jarockiui, Kultūros ministerijos viceministrui. 

Detaliųjų tyrimų poskyrio vedėja Erika Kielė dalyvavo seminaruose, kurie buvo organizuoti Kultūros ministerijoje, Vilniuje: 2016 m. kovo 17 d. seminare „Šiaurės ir Baltijos šalių kultūros mobilumo programa kultūros srityje: galimybės ir siekiai“, 2016 m. balandžio 15 d. seminare  „Europos Sąjungos Baltijos jūros regiono strategijos politikos sritis „Kultūra” bei finansavimo programos regioniniam bendradarbiavimui skatinti“, gegužės 25 d. seminare „Europos Sąjungos investicijų į kultūros sektorių galimybės ir iššūkiai: tarpsektorinis papildomumas ir specializacija“.
Detaliųjų tyrimų poskyrio paminklotvarkininkė Eglė Gražėnaitė dalyvavo „STRUCTUM“ žurnalo organizuotoje konferencijoje „Kultūros paveldas“, kuri vyko 2016 m. kovo 31 d.,  „Multikino“ kino teatre, PC „Ozas“, Vilniuje. Balandžio 15 d. – Dalios Klajumienės knygos „Vilniaus gyvenamųjų namų interjerų dekoro elementai: nuo klasicizmo iki moderno“ pristatyme, kuris vyko Tamošaičių galerijoje „Židinys“, Vilniuje. Gegužės 11 d. – Mariaus Daraškevičiaus viešoje paskaitoje „Nuo stalavos iki valgomojo kambario“ Lietuvos mokslų akademijos Vrublevskių bibliotekoje.

Detaliųjų tyrimų poskyrio vyr. paminklotvarkininkė Asta Grubinskaitė 2016 m. sausio 28 d. dalyvavo VĮ „Lietuvos paminklai“ ir UAB „Bygma“ organizuotame seminare „KEIMFARBEN patirtis / KEIM vakar - šiandien - rytoj / mineralinė vertė", kuris vyko Kultūros paveldo departamente, Šnipiškių g. 3, Vilnius. Š.m. vasario 23 d. dalyvavo projekte „Spalvų alchemija“, 2 paskaitose apie „pietre dure“ ir skaljolos technikų kūrinius bei jų restauravimo praktikas, kurias dėstė Dr. Clarise Innocenti, Dr. Francesca Toso, Italija. Paskaitos vyko Valdovų rūmuose, Vilniuje. 2016 m. balandžio 6–7 d. dalyvavo „Norvegų ir lietuvių patirties sklaidos baigiamajame seminare besidomintiems kultūros paveldo išsaugojimu“, kuris vyko Liubavo dvaro sodyboje, Lietuvoje. Balandžio 21 d. dalyvavo „Tarptautinėje paminklų ir paminklinių vietovių apsaugos dienoje“ bei Taikomųjų kultūros paveldo tyrimų ir konservavimo centro atidaryme, Telšiuose. Balandžio 25–27 d. „Mokymuose apie medinio paveldo tyrimus ir priežiūrą“, „Medinės architektūros paveldo konservavimo, tyrimų ir mokymo centro vystymas, pritaikant buvusio Aristavėlės dvaro rūmų pastatą“ (projekto kodas: Nr. EEE-LT06-KM-01-K-01-100). Mokymai vyko Rumšiškėse. 
Detaliųjų tyrimų poskyrio vyr. paminklotvarkininkė Asta Grubinskaitė, paminklotvarkininkė Eglė Gražėnaitė ir poskyrio vedėja Erika Kielė dalyvavo seminare–pristatyme „Phenom skenuojantis elektroninis mikroskopas (SEM)", kuris vyko kovo 22 d., Nacionalinio muziejaus Lietuvos Didžiosios Kunigaikštystės valdovų rūmuose, Vilniuje. Vyr. paminklotvarkininkė Asta Grubinskaitė ir poskyrio vedėja Erika Kielė dalyvavo seminare-pristatyme „Molekulinė spektroskopija kultūros vertybių tyrimams“ (UV-Vis, FTIR spektroskopijos ir FTIR mikroskopijos taikymas), kuris vyko birželio 20 d., P. Gudyno restauravimo centre, Vilniuje.
Detaliųjų tyrimų poskyrio paminklotvarkininkė Eglė Gražėnaitė ir vyr. paminklotvarkininkė Asta Grubinskaitė rugsėjo 15 d. dalyvavo UAB „LaboChemos“ kartu su „Leica microsystems“ organizuotame mikroskopo Leica DVM6 seminare UAB „LaboChemos“ LT biure.

 Detaliųjų tyrimų poskyrio paminklotvarkininkė Eglė Gražėnaitė spalio 27 d. dalyvavo Vilniaus dailės akademijos vykdomo projekto „Panemunės pilies Pietinio korpuso tvarkybos darbai ir pritaikymas visuomenės reikmėms“ (EEE-LT06-KM-01-K-01-067) atliktų darbų pristatyme, tolimesnių projekto perspektyvų aptarime bei ekskursijoje po Panemunės pilies pietinį korpusą; lapkričio 10 d. Vytauto Didžiojo universiteto Menų fakulteto organizuotoje viešoje paskaitoje apie XX a. pirmosios pusės medinę Kauno architektūrą bei jos išsaugojimo aspektus iš renginių ciklo „Miestietiškas medinis namas: praeities reliktas ar gyva tradicija“ Juozo Gruodžio memorialiniame muziejuje (Salako g. 18, Kaunas); lapkričio 22–23 d. Valstybinės kultūros paveldo komisijos organizuotoje konferencijoje „Pažangi architektūros paveldo apsauga: misija (ne)įmanoma?“ Vilniaus paveikslų galerijoje.

Vyr. paminklotvarkininkė Asta Grubinskaitė spalio 27–29 d. dalyvavo „Tradicinės medinės architektūros tvarkybos praktiniuose mokymuose“, kurie vyko Zervynose. 
Detaliųjų tyrimų poskyrio paminklotvarkininkė Eglė Gražėnaitė ir vyr. paminklotvarkininkė Asta Grubinskaitė dalyvavo kilnojamųjų kultūros vertybių restauratorių atestavimo komisijos posėdyje Kultūros ministerijoje. Eglė Gražėnaitė apgynė II restauravimo technologijų (chemiko-technologo) ir Asta Grubinskaitė – I restauravimo technologijų (chemiko-technologo) kvalifikacines kategorijas.

